ΓΡΑΠΤΗ ΕΡΩΤΗΣΗ P-3925/02

υποβολή: Cristina Gutirrez-Cortines (PPE-DE) προς την Επιτροπή

(9 Ιανουαρίου 2003)

Θέμα: Ανταγωνισμός

Ο κοινοτικός τομέας της παραγωγής λεμονιών διέρχεται μια δυσχερή περίοδο, κυρίως εξαιτίας τωνπερβολικών παραχωρήσεων εκ μέρους της ΕΕ προς τα προϊόντα από τρίτες χώρες. Επιπλέον, η τελευταία μεταρρύθμιση της κοινής οργάνωσης της αγοράς οπωροκηπευτικών δεν συνέβαλε σχεδόν καθόλου στην προώθηση της οργάνωσης των λεμονοπαραγωγών σε χώρες όπως η Ισπανία, όπου μόλις το 20 % της παραγωγής διοχετεύεται στην αγορά μέσω οργανώσεων των παραγωγών.

Η ΕΕ πρόκειται να τροποποιήσει την οδηγία 95/2/ΕΚ(1) για τα πρόσθετα τροφίμων πλην των χρωστικών και των γλυκαντικών και, σε ένα από τα αρχικά σχέδια της τροποποίησης αυτής, η Επιτροπή πρότεινε την αντικατάσταση του κιτρικού οξέος που παράγεται από σύνθεση (Ε330) από χυμό λεμονιού, του οποίου οι θρεπτικές ιδιότητες είναι πολύ πιόγιεινές. Η αντικατάσταση αυτή θα έδινε διέξοδο σε σημαντικό μέρος του πλεονάσματος σε λεμόνια. Δυστυχώς, η Επιτροπή τροποποίησε το αρχικό σχέδιό της, επαναφέροντας τη χρήση του χημικού προσθέτου, το οποίο χρησιμοποιείται στη βιομηχανία τροφίμων και ποτών ως μέσο οξίνισης.

Δεν πιστεύει η Επιτροπή ότι η τροποποίηση της οδηγίας 95/2/ΕΚ θα ήταν εξαιρετική ευκαιρία για την μερική επίλυση των προβλημάτων αυτών, προσφέροντας ταυτόχρονα μιαγιεινότερη λύση στους καταναλωτές, τη στιγμή που η ΕΕ καταβάλλει διαρκώς περισσότερες προσπάθειες για τη βελτίωση της ποιότητας και της ασφάλειας των παραγόμενων τροφίμων· Τέλος, προτίθεται η Επιτροπή να προτείνει μέτρα για τη βελτίωση της λειτουργίας της κοινής οργάνωσης αγοράς, στο πλαίσιο μιας μελλοντικής μεταρρύθμισης του τομέα·

(1) ΕΕ L 61 της 18.3.1995, σελ. 1.

Απάντηση του κ. Fischler εξ ονόματος της Επιτροπής

(31 Ιανουαρίου 2003)

Η κρίση κιτρικού οξέως (E 330) στα τρόφιμα διέπεται από την οδηγία του Κοινοβουλίου και του Συμβουλίου αριθ. 95/2/ΕΚ της 20ής Φεβρουαρίου 1995 για τα προσθετικά τροφίμων εκτός χρωστικώνλών και γλυκαντών. Η επιστημονική επιτροπή τροφίμων αξιολόγησε την ασφάλεια του κιτρικού οξέως και συνεπέρανε ότι το κιτρικό οξύ μπορεί να χρησιμοποιηθεί με ασφάλεια στα τρόφιμα. Ως εκ τούτου, δενπάρχει λόγος για τον οποίο να μην μπορεί το κιτρικό οξύ να χρησιμοποιηθεί στα τρόφιμα. Θα πρέπει να σημειωθεί ότι η χρήση προσθετικών τροφίμων στην παραγωγή είναι εθελοντική και ότι οι καταναλωτές ενημερώνονται για τη χρήση μέσω σημάτων. Σε περίπτωση που οι παρασκευαστές τροφίμων επιθυμούν, μπορούν να αντικαταστήσουν το κιτρικό οξύ με χυμό λεμονιού. Εν τούτοις, μέχρι σήμερα, πολλοί ευρωπαίοι παραγωγοί τροφίμων προτιμούν να χρησιμοποιούν το κιτρικό οξύ δεδομένου ότι προσφέρει τεχνολογικά πλεονεκτήματα έναντι της χρήσης χυμού λεμονιού.

Σχετικά με την κοινή οργάνωση αγοράς οπωροκηπευτικών, η Επιτροπή προτίθεται να προτείνει βελτιώσεις των ισχυόντων κανόνων κατά τη διάρκεια του δευτέρου τριμήνου του 2003, όπως ζητήθηκε από το Κοινοβούλιο στο ψήφισμά του της 5ης Ιουλίου 2001 και από τα συμπεράσματα της ισπανικής προεδρίας του Ιουνίου 2002. Ένα από τα βασικά θέματα που προτίθεται η Επιτροπή να θέσει στις προτάσεις της αφορά μεταξύ άλλων τους τρόπους βελτίωσης του βαθμού οργάνωσης και συγκέντρωσης του εφοδιασμού στον τομέα οπωροκηπευτικών, συμπεριλαμβανομένων και των λεμονιών.